钦定古今图书集成/明伦汇编/闺媛典/第098卷 > 皇清四 > 李恒日妻刘氏〈杨氏母女附〉
## 钦定古今图书集成/明伦汇编/闺媛典/第098卷 > 皇清四 > 李恒日妻刘氏〈杨氏母女附〉

按《高安县志》：“刘氏，名积贞，清洲李恒日妻。遇乱，氏方妊，携七岁子琬，与李喜妻杨广贞及广贞女转贞同船避兵于鲶洲。会数卒追掠，刘及杨。”

氏母女并厉声愤骂，推一卒堕水。众卒互相救援，刘氏等共投江死。琬流三里许，为人所救。次日，三尸浮水，面色如生。常于苦雨凄风之夜，江上往往闻悲泣声。刘年二十，杨年二十七，转贞年未及笄。